ПРОТОКОЛ № 8

от заседание на комисия „Дисциплинарна дейност и взаимодействие с Инспектората към Висшия съдебен съвет“ към Прокурорската колегия на Висшия съдебен съвет, проведено на 05 май 2026 г.

Днес, 05 май 2026 г., вторник, от 10:30 ч. в сградата на Висшия съдебен съвет, присъствено и чрез видеоконферентна връзка, се проведе заседание на комисия „Дисциплинарна дейност и взаимодействие с ИВСС“ към ПК на ВСС, в състав: 

ПРЕДСЕДАТЕЛ:		EВГЕНИ ИВАНОВ 
ЧЛЕНОВЕ:	 					СВЕТЛАНА БОШНАКОВА – чрез
видеоконферентна връзка
ГЕОРГИ КУЗМАНОВ – чрез
видеоконферентна връзка

От администрацията на ВСС: 

Мая Атанасова – началник отдел „Дисциплинарни производства на прокурори и следователи“, дирекция „Дисциплинарна дейност“;

Светослав Михайлов – юрисконсулт в отдел „Дисциплинарни производства на прокурори и следователи“, дирекция „Дисциплинарна дейност“
 
Заседанието протече при следния дневен ред:

1.	   Предложение с рег. индекс № ВСС-5820/07.04.2026 г. от Министъра на правосъдието за образуване на дисциплинарно производство за налагане на дисциплинарно наказание на Емилия Русинова – изпълняващ функциите административен ръководител на Софийска градска прокуратура.
Приложение: Възражение с рег. индекс № ВСС-5820/27.04.2026 г. от  Емилия Русинова – изпълняващ функциите административен ръководител на Софийска градска прокуратура.

2.	Предложение с рег. индекс № ВСС-6401/27.04.2026 г. от временно изпълняващия функциите главен прокурор за образуване на дисциплинарно производство за налагане на дисциплинарно наказание на Николай Росенов Каменов – прокурор в Районна прокуратура - Пловдив.

По внесената допълнителна точка и на основание последвалите разисквания по дневния ред

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“ КЪМ ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

Включва в дневния ред следната допълнителна точка:

3. 	Предложение с рег. индекс № ВСС – 5492/30.03.2026 г. от министъра на правосъдието, ведно с уточнение с рег. индекс № ВСС – 5492/05.05.2026 г., за образуване на дисциплинарно производство за налагане на дисциплинарно наказание на Борислав Сарафов – изпълняващ функциите главен прокурор на Република България.

По дневния ред:

1. ОТНОСНО: Предложение с рег. индекс № ВСС-5820/07.04.2026 г. от Министъра на правосъдието за образуване на дисциплинарно производство за налагане на дисциплинарно наказание на Емилия Русинова – изпълняващ функциите административен ръководител на Софийска градска прокуратура.

След разисквания и проведено гласуване, 

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“ КЪМ ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
                                                 Р Е Ш И:

1. Предлага на Прокурорската колегия на Висшия съдебен съвет да приеме следните решения:
1.1. УКАЗВА, на основание чл. 316, ал. 2 от Закона за съдебната власт, на министъра на правосъдието, че в едноседмичен срок от получаване на съобщението, следва да отстрани недостатъците в направеното предложение, като:
- да уточни предмета на предложението за образуване на дисциплинарно производство; 
- да изложи фактическите обстоятелства, за които се твърди, че съставляват виновно неизпълнение на служебните задължения по смисъла на чл. 307, ал. 2 ЗСВ;
- да посочи твърдяното нарушение, както и правната квалификация от изброените в чл. 307, ал. 3, т. 1-4 ЗСВ;
- да квалифицира твърдяното нарушение съгласно Кодекса за етично поведение на българските магистрати (отм.), действащ към момента на извършване на деянието;
- да приложи всички доказателства, относими към твърдените факти, с които разполага, в това число и относно датата, на която същият, в качеството си на вносител на предложение за образуване на дисциплинарно производство, е узнал за посочените нарушения.
1.2. УВЕДОМЯВА министъра на правосъдието, че при неизпълнение в срок на дадените указания предложението ще бъде оставено без разглеждане.
1.3. Изпраща копие на възражение с рег. индекс № ВСС-5820/27.04.2026 г. от  Емилия Русинова – и.ф. административен ръководител на Софийска градска прокуратура, на министъра на правосъдието за запознаване.

2. ОТНОСНО: Предложение с рег. индекс № ВСС-6401/27.04.2026 г. от временно изпълняващия функциите главен прокурор за образуване на дисциплинарно производство за налагане на дисциплинарно наказание на Николай Росенов Каменов – прокурор в Районна прокуратура - Пловдив.

След разисквания и проведено гласуване, 

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“ КЪМ ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.	Да се изиска информация за ползвания платен годишен отпуск от Николай Росенов Каменов – прокурор в Районна прокуратура – Пловдив, за периода от 01.11.2024 г. до датата на изготвяне на справката, с оглед извършване на преценка за спазване на сроковете за образуване на дисциплинарно производство по чл. 310 ЗСВ, която да се представи в едноседмичен срок от получаване на съобщението. 

3. ОТНОСНО: Предложение с рег. индекс № ВСС – 5492/30.03.2026 г. от министъра на правосъдието, ведно с уточнение с рег. индекс № ВСС – 5492/05.05.2026 г., за образуване на дисциплинарно производство за налагане на дисциплинарно наказание на Борислав Сарафов – изпълняващ функциите главен прокурор на Република България (към настоящия момент заемащ длъжността – директор на Национална следствена служба).

След проведените разисквания от членовете на комисия „Дисциплинарна дейност и взаимодействие с ИВСС“ към ПК на ВСС се постави на гласуване предложението на министъра на правосъдието, ведно с уточнението към него, да бъде внесено в заседание на ПК на ВСС в два алтернативни варианта на решение. 

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“ КЪМ ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
                                                 Р Е Ш И:

3. Предлага на Прокурорската колегия на Висшия съдебен съвет да приеме следните решения:

Вариант 1:
1.  На основание чл. 310, ал. 3, изр. 2 във връзка с чл. 310, ал. 1 от Закона за съдебната власт, да не образува дисциплинарно производство по предложение с рег. индекс № ВСС – 5492/30.03.2026 г. от министъра на правосъдието, в частта относно твърдените нарушения по т. 1 и т. 2, поради изтичане на шестмесечния срок от разгласяване на деянието извън органите на съдебната власт. 
2. Да образува дисциплинарно производство по останалата част от предложението на министъра на правосъдието, както и да избере дисциплинарен състав, който да се произнесе по направеното предложение за налагане на дисциплинарно наказание на Борислав Сарафов – директор на Национална следствена служба. 
3. Решението по т. 1 може да се обжалва пред Върховния административен съд в 14-дневен срок от съобщаването му.

Вариант 2:
1.	На основание чл. 310, ал. 3, изр. 2 във връзка с чл. 310, ал. 1 от Закона за съдебната власт, да не образува дисциплинарно производство по предложение с рег. индекс № ВСС – 5492/30.03.2026 г. от министъра на правосъдието, в частта относно твърдените нарушения по т. 1 и т. 2, поради изтичане на шестмесечния срок от разгласяване на деянието извън органите на съдебната власт.
2.	Да не образува дисциплинарно производство по останалата част от предложението на министъра на правосъдието за налагане на дисциплинарно наказание на Борислав Сарафов – директор на Национална следствена служба.
3.	Решението може да се обжалва пред Върховния административен съд в 14-дневен срок от съобщаването му.

ПРЕДСЕДАТЕЛ НА КОМИСИЯ 
„ДИСЦИПЛИНАРНА ДЕЙНОСТ И
ВЗАИМОДЕЙСТВИЕ С ИВСС“ КЪМ
ПРОКУРОРСКАТА КОЛЕГИЯ НА 
ВИСШИЯ СЪДЕБЕН СЪВЕТ:		/П/

ЕВГЕНИ ИВАНОВ